ai4bharat/Pralekha huggingface dataset:
पंतप्रधान कार्यालय
स्वातंत्र्याची घोषणा करणारे 75 वर्षे जुने वृत्तपत्र जतन करून ठेवल्याबद्दल डॉ. एच.व्ही. हांडे यांच्या उत्साहाचे पंतप्रधानांनी कौतुक केले.
पंतप्रधान नरेंद्र मोदी यांनी डॉ. एच.व्ही. हांडे यांच्या उत्साह आणि आवडीचे कौतुक केले आहे. हांडे यांनी स्वातंत्र्याची घोषणा करणारे 75 वर्षे जुने वृत्तपत्र ट्विटमध्ये दाखवले आहे. पंतप्रधान म्हणाले की, डॉ. एच.व्ही. हांडेजी यांच्यासारखे लोक उल्लेखनीय व्यक्ती आहेत ज्यांनी राष्ट्र उभारणीसाठी आपले संपूर्ण आयुष्य वेचले आहे.
स्वातंत्र्याच्या अमृत महोत्सवानिमित्त डॉ. एच.व्ही. हांडे यांच्या ट्वीटला उत्तर देताना पंतप्रधानांनी ट्विट केले की,
"डॉ. एच.व्ही. हांडे जी सारखे लोक उल्लेखनीय व्यक्ती आहेत ज्यांनी राष्ट्र उभारणीसाठी आपले जीवन दिले. त्यांचा उत्साह आणि तळमळ पाहून आनंद झाला. @DrHVHande1"
नागरी उड्डाण मंत्रालय
छत्रपती शिवाजी महाराज आंतरराष्ट्रीय विमानतळावर हवाई गुप्तहेर विभागाच्या अधिकाऱ्यांकडून दावा नसलेली सोन्याची बिस्किटे जप्त
मुंबई, 6 मार्च 2021
छत्रपती शिवाजी महाराज आंतरराष्ट्रीय विमानतळावर हवाई गुप्तहेर विभागाच्या अधिकाऱ्यांनी केलेल्या कारवाईत दिनांक 03.03.2021 रोजी एतिहाद विमान क्र. ई वाय -206 या विमानाची झडती घेतली , ४ मार्च २०२१ रोजी कोणाचाही दावा नसलेली सोन्याची बिस्किटे जप्त करण्यात आली.
जप्त केलेल्या वस्तूंमध्ये, 24,57,792 रुपये मूल्याची दावा नसलेली प्रत्येकी 582 ग्राम वजनाची २४ कॅरेट सोन्याची दहा तोळ्याची पाच बिस्किटे आणि अंदाजित एकूण वजन 2554 ग्राम असलेले आणि 2350 ग्राम निव्वळ वजनाचे अंदाजित 99,24,073 रुपये किंमतीचे एकूण अंदाजित 1,23,81,865 रुपयांचे सोने जप्त करण्यात आले. शौचालयात आरशाच्या मागे असलेल्या पत्र्यामागे हे सोने लपविण्यात आले होते .
सीमाशुल्क न भरता भारतात तस्करी करत सीमाशुल्क कायदा, 1962 चे उल्लंघन केल्याची खात्री पटल्यानंतर, 04.03.2021 रोजी पंचनामा करून हे सोने जप्त करण्यात आले.
या प्रकरणी पुढील तपास सुरु आहे.
स्रोत: हवाई गुप्तहेर विभाग , छत्रपती शिवाजी महाराज आंतरराष्ट्रीय विमानतळ
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 64
सांस्कृतिक मंत्रालय
दरवर्षी 23 जानेवारी हा “पराक्रम दिन” म्हणून साजरा करण्याची सरकारने घोषणा केली
23 जानेवारी हा “पराक्रम दिन” जाहीर केल्याची राजपत्रित अधिसूचना प्रकाशित
नवी दिल्ली, 19 जानेवारी 2021
भारत सरकारने येत्या 23 जानेवारी 2021 पासून नेताजी सुभाषचंद्र बोस यांचे 125 वे जयंती वर्ष राष्ट्रीय आणि आंतरराष्ट्रीय स्तरावर सुयोग्य पद्धतीने साजरे करण्याचा निर्णय घेतला आहे. या स्मरणोत्सवातील कार्यक्रम निश्चित करण्यासाठी आणि त्यांच्यावर देखरेख आणि मार्गदर्शन करण्यासाठी पंतप्रधान नरेंद्र मोदी यांच्या अध्यक्षतेखाली एक उच्च स्तरीय समिती गठीत केली आहे.
नेताजींनी देशासाठी नि:स्वार्थ भावनेने केलेल्या सेवेचा सन्मान करण्यासाठी आणि त्यांच्या स्मरणार्थ भारत सरकारने त्यांची जयंती अर्थात 23 जानेवारी हा दिवस “पराक्रम दिन” म्हणून साजरा करण्याचा निर्णय घेतला आहे. देशातील नागरिकांना आणि विशेषत: तरुणांना संकट काळात नेताजींप्रमाणे धैर्याने वागण्याची प्रेरणा मिळावी आणि त्यांच्यामध्ये देशप्रेमाची भावना जागृत करण्यासाठी हा निर्णय घेण्यात आला आहे.
23 जानेवारी हा “पराक्रम दिन” जाहीर केल्याची राजपत्रित अधिसूचना प्रकाशित केली आहे.
राजपत्रित अधिसुचनेसाठी येथे क्लिक करा.
Jaydevi P.S/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
प्रजासत्ताक दिनाच्या पूर्वसंध्येला उपराष्ट्रपतींचा देशाला उद्देशून शुभेच्छा संदेश
नवी दिल्ली, 25 जानेवारी 2021
उपराष्ट्रपती एम. वेंकैया नायडू यांनी प्रजासत्ताक दिनाच्या पूर्वसंध्येला देशवासियांना विनम्र अभिवादन करत हार्दिक शुभेच्छा दिल्या आहेत. त्यांचा संपूर्ण शुभेच्छा संदेश याप्रमाणे आहे :-
प्रजासत्ताक दिनाच्या मंगल प्रसंगी मी आपल्या सर्व नागरिकांना हार्दिक शुभेच्छा देतो.
ह्या प्रसंगी आपण आपल्या घटनेच्या प्रती आणि आपल्या स्वातंत्र्य, समता, बंधुत्व आणि न्याय या जतन केलेल्या आदर्शांवर आधारित लोकशाहीच्या मूलभूत तत्वांप्रती आपली कटिबद्धता पुन्हा घट्ट रुजविली पाहिजे. आपली घटनात्मक मूल्ये ही आपल्या लोकशाहीची मुळे खोलवर रुजविण्यासाठी आवश्यक असलेल्या प्रबुद्ध नागरिकत्वाच्या निर्मितीसाठीची मूळ तत्वे आहेत.
आज, आपला भारत, सर्व क्षमतेने संपूर्ण सक्षम असलेला देश बनला असून तो सर्वसमावेशी आणि शाश्वत अशा सर्वांगीण विकासाच्या मार्गावर वेगाने वाटचाल करीत पुढे जात आहे. आपली लोकशाही सळसळत्या उत्साहाने भरलेली आहे आणि आधीपेक्षा अधिक उत्तम राज्यकारभार आणि पारदर्शकता असलेली आहे. या मंगल दिवशी, देशाच्या संस्कृतीचे आदर्श आणि लोकशाही मूल्यांना अधिक उज्ज्वल करण्याची शपथ पुन्हा एकदा घेऊया आणि सर्वसमावेशक, शांततापूर्ण, सुसंवादी आणि प्रगतीशील भारताची उभारणी करूया.
या आनंदमयी दिवशी, आपल्या प्रजासत्ताकाने मिळविलेले यश साजरे करुया आणि अधिक गंभीरतेने, अधिक आत्मविश्वासाने भरलेल्या आणि अधिक आत्मनिर्भर भारताच्या उभारणीचा निश्चय करूया. हा नवा भारत देश आपल्या लाखो वर्ष जुन्या परंपरांच्या माध्यमातून जागतिक शांतता प्रस्थापित करण्यात योगदान देत राहील आणि समावेशी, शाश्वत विकास घडवेल.
उपराष्ट्रपतींच्या संदेशाचा हिंदी अनुवाद खालील प्रमाणे
“मैं गणतंत्र दिवस समारोह के इस आनंदपूर्ण अवसर पर अपने देश के समस्त नागरिकों को हार्दिक बधाई और शुभकामनाएँ देता हूँ।
इस अवसर पर हमें संविधान तथा स्वतंत्रता, समानता, बंधुत्व और सभी के लिए न्याय के पोषित आदर्शों पर आधारित हमारे गणतंत्र के आधारभूत सिद्धांतों के प्रति अपनी प्रतिबद्धता को दोहराना चाहिए। हमारे संवैधानिक मूल्य प्रबुद्ध नागरिकों के सृजन हेतु वे मूलभूत सिद्धान्त हैं जो हमारी लोकतांत्रिक जड़ों को और मजबूत बनाने के लिए अनिवार्य हैं।
आज, भारत एक ऐसा देश है जो संभावनाओं से परिपूर्ण है और यह सर्वांगीण विकास के ऐसे मार्ग पर अग्रसर हो रहा है जो सकल समावेशी और संपोषणीय है। हमारा लोकतंत्र जोशपूर्ण है और सुशासन और पारदर्शिता के प्रति हमारी प्रतिबद्धता पहले से कहीं अधिक सुदृढ़ है। इस शुभ दिवस पर, आइए हम देश के सभ्यतागत आदर्शों और संवैधानिक मूल्यों को कायम रखने के अपने संकल्प को दोहराएँ और एक सकल समावेशी, शांतिपूर्ण, समरसतापूर्ण और प्रगतिगामी भारत का निर्माण करने के प्रति स्वयं को समर्पित करें।
आइए, इस आनंदपूर्ण दिवस पर हम अपने गणतंत्र की उपलब्धियों का गुणगान करें और एक पहले से अधिक आत्म-विश्वासी और आत्मनिर्भर भारत के निर्माण के प्रति स्वयं को समर्पित करने का निष्ठापूर्वक संकल्प लें जो विश्व शांति और समावेशी संपोषणीय विकास में योगदान देने की अपनी प्राचीन परंपरा को जारी रखे हुए है।“
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 86
आरोग्य आणि कुटुंब कल्याण मंत्रालय
कोविड-19 संदर्भातली अद्ययावत स्थिती
देशव्यापी कोविड प्रतिबंधक लसीकरण मोहिमेत आतापर्यंत देशभरात एकूण 145.16 कोटी लसींच्या मात्रा देण्यात आल्या
सध्या देशात उपचाराधीन कोविड रुग्णांची एकूण संख्या 1,04,781
एकूण रुग्णसंख्येच्या तुलनेत उपचाराधीन रुग्णांचे प्रमाण एक टक्क्याच्याही खाली, सध्या हे प्रमाण 0.30%;
रुग्ण बरे होण्याचा दर सध्या 98.32%;
गेल्या 24 तासांत 8,949 रुग्ण बरे, त्यामुळे बरे झालेल्या रुग्णांची संख्या पोचली 3,42,75,312 वर
गेल्या 24 तासात देशात कोरोनाचे 22,775 नवे रुग्ण
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत कोविडच्या एकूण 67.89 कोटी चाचण्या करण्यात आल्या.
ओमायक्रॉन विषाणूबाबत राज्यनिहाय परिस्थिती
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharashtra
|
|
454
|
|
167
|
|
2
|
|
Delhi
|
|
351
|
|
57
|
|
3
|
|
Tamil Nadu
|
|
118
|
|
40
|
|
4
|
|
Gujarat
|
|
115
|
|
69
|
|
5
|
|
Kerala
|
|
109
|
|
1
|
|
6
|
|
Rajasthan
|
|
69
|
|
61
|
|
7
|
|
Telangana
|
|
62
|
|
18
|
|
8
|
|
Haryana
|
|
37
|
|
25
|
|
9
|
|
Karnataka
|
|
34
|
|
18
|
|
10
|
|
Andhra Pradesh
|
|
17
|
|
3
|
|
11
|
|
West Bengal
|
|
17
|
|
3
|
|
12
|
|
Odisha
|
|
14
|
|
1
|
|
13
|
|
Madhya Pradesh
|
|
9
|
|
9
|
|
14
|
|
Uttar Pradesh
|
|
8
|
|
4
|
|
15
|
|
Uttarakhand
|
|
4
|
|
4
|
|
16
|
|
Chandigarh
|
|
3
|
|
2
|
|
17
|
|
Jammu and Kashmir
|
|
3
|
|
3
|
|
18
|
|
Andaman and Nicobar Islands
|
|
2
|
|
0
|
|
19
|
|
Goa
|
|
1
|
|
0
|
|
20
|
|
Himachal Pradesh
|
|
1
|
|
1
|
|
21
|
|
Ladakh
|
|
1
|
|
1
|
|
22
|
|
Manipur
|
|
1
|
|
0
|
|
23
|
|
Punjab
|
|
1
|
|
1
|
||
|
Total
|
|
1431
|
|
488
आरोग्य आणि कुटुंब कल्याण मंत्रालय
तिसऱ्या इंडिया टुरिझम मार्टच्या उद्घाटन कार्यक्रमाला डॉ हर्षवर्धन यांनी केले संबोधित
आरोग्य क्षेत्रातल्या आपल्या सुधारणांमुळे आपण जगातल्या सर्वोत्कृष्टतेशी तुलना करण्याच्या तोडीचे - डॉ हर्षवर्धन यांचे प्रतिपादन
नवी दिल्ली, 18 फेब्रुवारी 2021
केंद्रीय आरोग्य आणि कुटुंब कल्याण मंत्री डॉ हर्षवर्धन यांनी आज तिसऱ्या इंडिया टुरिझम मार्टच्या उद्घाटन कार्यक्रमाला दूर दृश्य प्रणालीद्वारे संबोधित केले. भारतीय पर्यटन आणि आतिथ्य महासंघाने  हा कार्यक्रम आयोजित केला होता.
हा कार्यक्रम आयोजित केल्याबद्दल एफएआयटीएचचे अभिनंदन करत हर्ष वर्धन यांनी यामध्ये 60 देशातले 250 प्रतिनिधी दूर दृश्य प्रणाली द्वारे सहभागी झाल्याची प्रशंसा केली. महामारीच्या खाईतून जग सावरत असताना आणि जगभरातले देश, आरोग्य विषयक आणि खबरदारीच्या सर्व उपायांसह पर्यटन क्षेत्र खुले करण्याच्या विचारात असताना आयोजित करण्यात आलेल्या या तिसऱ्या इंडिया टुरिझम मार्टला अधिकच महत्व असल्याचे डॉ हर्ष वर्धन म्हणाले.
कोविड-19 महामारी नियंत्रणासाठी सरकारचे प्रयत्न ठळकपणे मांडताना, भारताने कोरोनासंदर्भात जगातल्या सर्वात मोठ्या लसीकरण कार्यक्रमाला सुरवात केल्याचे त्यांनी सांगितले. भारतातल्या 8.5 दशलक्ष हून अधिक जणांचे लसीकरण करण्याबरोबरच भारताकडे मदत मागणाऱ्या इतर देशांसाठी लसीच्या लाखो मात्रा पाठवल्याचे ते म्हणाले.
भारत हा नेहमीच लोकप्रिय पर्यटन स्थान राहिला आहे त्याचबरोबर गेल्या काही वर्षात वैद्यकीय पर्यटनासाठीही भारत आघाडीचे स्थान म्हणून पुढे येत आहे. आरोग्य क्षेत्रातल्या आपल्या सुधारणांमुळे आपण जगातल्या सर्वोत्कृष्टतेशी तुलना करण्याच्या तोडीचे असल्याचे ते म्हणाले. जागतिक तोडीचे डॉक्टर, परिचारिका आणि निम वैद्यकीय कर्मचारी घडवणारी आपली शिक्षण पद्धती जगभरात ओळखली जाते. जगाचे औषधालय म्हणून ओळखला जाणारा भारत, सर्वात मोठ्या औषध निर्मात्यांपैकी एक असून जगभरात मोठ्या प्रमाणात लसही पुरवतो. या सर्व सामर्थ्य आणि क्षमतांमुळे वैद्यकीय पर्यटनासाठी महत्वाचे ठिकाण म्हणून भारत पुढे येत असल्याचे त्यांनी सांगितले.
यासाठी अधिक प्रोत्साहन देण्याकरिता वैद्यकीय व्हिसा द्यायला सुरवात केली असून लवकरच ई पर्यटक व्हिसा आणि नियोजित आंतरराष्ट्रीय उड्डाणे पुन्हा सुरु करण्याचा विचार असल्याचे ते म्हणाले.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
संरक्षण मंत्रालय
महाराष्ट्राच्या राष्ट्रीय छात्र सेनेच्या तुकडीने या वर्षीच्या प्रजासत्ताक दिन शिबिरात ‘पंतप्रधान ध्वज ’ मिळविल्याबद्दल मुख्यमंत्र्यांनी केला तुकडीचा सन्मान
महाराष्ट्र संचालनालयाने सात वर्षांनंतर जिंकला सर्वोत्तम संचालनालयाचा चषक
मुंबई, 2 फेब्रुवारी 2022
राष्ट्रीय छात्र सेनेच्या महाराष्ट्र संचालनालयाच्या 57 जवानांच्या तुकडीने नुकताच समारोप झालेल्या यावर्षीच्या प्रजासत्ताक दिन सोहळ्यामध्ये पंतप्रधान सन्मान प्राप्त केला आहे. अनेक चषके आणि पदके जिंकण्यासोबतच एकंदर कामगिरीत ही तुकडी सर्वोत्तम ठरली आहे. महाराष्ट्र संचालनालयाने सात वर्षांच्या अंतरानंतर पुन्हा एकदा सर्वोत्तम संचालनालयाचा चषक जिंकला आहे.
या वर्षीच्या म्हणजे 2022 च्या प्रजासत्ताक सोहळ्यात सहभागी झालेल्या 57 जवानांच्या तुकडीमधील 17 जवानांनी अखिल भारतीय राष्ट्रीय छात्र सेनेचे प्रतिनिधित्व करत राजपथावरील संचलनात भाग घेतला तर पंतप्रधानांच्या सन्मानार्थ झालेल्या अखिल भारतीय राष्ट्रीय छात्र सेनेच्या गार्ड ऑफ ऑनर रॅली मध्ये 7 जवान सहभागी झाले होते.
राज्यात 1 फेब्रुवारी 2022 रोजी झालेल्या सन्मान समारंभात महाराष्ट्राचे मुख्यमंत्री उद्धव ठाकरे दूरदृश्य प्रणालीच्या माध्यमातून सहभागी झाले. मुख्यमंत्र्यांनी प्रजासत्ताक दिन 2021-22 च्या संचलन शिबिरादरम्यान अष्टपैलू कामगिरी करणाऱ्या सर्वोत्कृष्ट जवानांचा आणि पारितोषिक विजेत्यांचा पारितोषिके देऊन सन्मान केला. उपमुख्यमंत्री अजित पवार यांनी या कार्यक्रमाचे यजमानपद भूषविले आणि छात्र सेनेच्या जवानांशी संवाद साधला.
पंतप्रधानांच्या रॅलीदरम्यान सिनियर अंडर ऑफिसर गीतेश दिनगर यांना गार्ड कमांडर म्हणून प्रतिष्ठित पंतप्रधान ध्वजाला सलाम करण्याचा सन्मान मिळाला. कॅडेट वॉरंट ऑफिसर पृथ्वी पाटील यांची हवाई विभागाच्या वरिष्ठ विभागाकडून अखिल भारतीय सर्वोत्कृष्ट कॅडेट म्हणून निवड झाली. महाराष्ट्रातील 5 कॅडेटना देखील राष्ट्रीय छात्र सेनेच्या महासंचालक प्रशंसा पत्रे देऊन गौरविण्यात आले.
या प्रसंगी राज्यमंत्री सुनील केदार, यशोमती ठाकूर आणि अदिती तटकरे, राष्ट्रीय छात्र सेनेच्या महाराष्ट्र संचालनालयाचे अतिरिक्त महासंचालक मेजर जनरल वाय.पी.खंडुरी, संचालनालयाचे वरिष्ठ अधिकारी, ग्रुप कमांडर्स, अधिकारी आणि इतर कर्मचारीवर्ग देखील उपस्थित होता.
S.Thakur/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 226
पंतप्रधान कार्यालय
सेलने वर्ष 2022-23 मध्ये विक्रमी उत्पादन केल्याबद्दल पंतप्रधानांनी केले अभिनंदन
वर्ष 2022-23 मध्ये गरम धातू आणि कच्चा पोलादाचे सर्वोत्कृष्ट वार्षिक उत्पादन साध्य केल्याबद्दल स्टील अथॉरिटी ऑफ इंडिया लिमिटेडचे  पंतप्रधान नरेंद्र मोदी यांनी कौतुक केले आहे.
यावर्षी गरम धातूचे 194.09 लाख टन आणि कच्च्या पोलादाचे 182.89 लाख टन उत्पादन करून, सेलने आपल्या मागील सर्वोत्कृष्ट कामगिरीच्या तुलनेत अनुक्रमे 3.5% आणि 5.3% वाढ नोंदवली आहे.
भारत प्रत्येक क्षेत्रात आत्मनिर्भरतेच्या दिशेने ठोस पावले उचलत आहे, हे यातून सूचित होत असल्याचे पंतप्रधानांनी म्हटले आहे.
त्यांनी ट्विट केले:
"या शानदार यशासाठी खूप अभिनंदन! सेलचे हे उत्पादन सूचित करते की, केवळ पोलादच नाही, तर प्रत्येक क्षेत्रामध्ये देश आत्मनिर्भरतेकडे वेगाने पाऊल टाकत आहे."
रस्ते वाहतूक आणि महामार्ग मंत्रालय
मालवाहतूक क्षेत्राशी संबंधित सर्व भागधारकांमधील सहकार्य, समन्वय आणि परस्पर संवाद यांच्या माध्यमातून माल वाहतूक खर्च 14 ते 16 टक्क्यावरून 10 टक्क्यापर्यंत कमी करण्यावर केंद्रीय मंत्री नितीन गडकरी यांनी दिला भर
नवी दिल्ली, 20 सप्टेंबर 2022
केंद्रीय रस्ते वाहतूक आणि महामार्ग मंत्री नितीन गडकरी यांनी मालवाहतूक क्षेत्राशी संबंधित सर्व भागधारकांमधील सहकार्य, समन्वय आणि परस्पर संवाद यांच्या माध्यमातून माल वाहतूक खर्च 14 ते 16 टक्क्यावरून 10 टक्क्यापर्यंत कमी करण्यावर भर दिला आहे. ‘हवामानविषयक उद्दिष्टे: शून्य उत्सर्जनाकडे नेणारा तंत्रज्ञानाधारित आराखडा’ या कार्यक्रमात उपस्थितांशी संवाद साधताना ते म्हणाले की, वाहतुकीचा खर्च कमी करून मोठी बचत करता येईल आणि त्यातून आपल्या अर्थव्यवस्थेसाठी अत्यंत महत्त्वाच्या असलेल्या निर्यातीत 50% वाढ करता येईल.
प्रदूषणाच्या समस्येवर बोलताना ते म्हणाले की, आपण सध्या 16 लाख कोटी रुपये मूल्याचे जीवाश्म इंधन आयात करुन वापरत आहोत आणि त्यातून मोठ्या प्रमाणात प्रदूषण निर्माण होत आहे. जनतेचा प्रवासाचा वेळ कमी करण्यासाठी 27 हरित द्रुतगती महामार्ग उभारण्याचा निर्णय घेण्यात आला असून डिसेंबर महिन्याच्या अखेरपर्यंत दिल्ली ते चंदीगड हे अंतर अडीच तासांत, दिल्ली ते अमृतसर हे अंतर 4 तासांत, दिल्ली ते कटरा 6 हे अंतर तासांत,दिल्ली ते श्रीनगर 8 हे अंतर तासांत आणि दिल्ली ते मुंबई हे अंतर 12 तासांत तर दिल्ली ते जयपूर आणि चेन्नई ते बंगळूरू हे अंतर प्रत्येकी 2 तासांत पार करून देणारे नवे महामार्ग वापरासाठी तयार असतील असे गडकरी यांनी सांगितले. भारताला 5 ट्रिलीयन डॉलर्सची अर्थव्यवस्था असलेला देश बनविण्याचे पंतप्रधानांचे स्वप्न साकार करण्यासाठी तंत्रज्ञान, नवोन्मेष तसेच संशोधन या अत्यंत महत्त्वाच्या बाबी आहेत असे ते म्हणाले.
एआयएमए अर्थात अखिल भारतीय व्यवस्थापन संघटनेच्या 49व्या राष्ट्रीय व्यवस्थापन अधिवेशनामध्ये आज नवी दिल्ली – ‘भारताची प्रगती: जगाच्या नव्या रचनेत समृद्धी मिळविताना’ या विषयावर उपस्थितांशी संवाद साधताना केंद्रीय मंत्री गडकरी म्हणाले की, केंद्र सरकार आणि राज्य सरकारे यांनी एकत्र येऊन संघभावनेने सार्वजनिक वाहतूक सेवेला प्रोत्साहन देण्याची गरज आहे. ते म्हणाले की भारतातील तरुण आणि प्रतिभावान अभियांत्रिकी मनुष्यबळ, कुशल कामगारवर्ग आणि मजुरीवर होणारा कमी खर्च यामुळे भारताचा देशांतर्गत बाजाराचा आवाका प्रचंड आहे. कृषी क्षेत्राचे काही घटक उर्जा आणि वीज निर्मिती क्षेत्राकडे वळविणे तसेच बायो इथेनॉल, एलएनजी आणि बायो सीएनजी सारख्या पर्यायी इंधनांचा वापर वाढविणे याबाबत प्रयत्न करण्यावर त्यांनी अधिक भर दिला. नैतिक मूल्ये, अर्थव्यवस्था, पर्यावरणशास्त्र आणि पर्यावरण हे समाजाचे तीन अत्यंत महत्त्वाचे आधारस्तंभ आहेत असे गडकरी यांनी सांगितले.
R.Aghor /S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
आरोग्य आणि कुटुंब कल्याण मंत्रालय
भारताच्या कोविड -19 प्रतिबंधक लसीकरण मोहिमेअंतर्गत लसीच्या एकूण 97.65 कोटी मात्रा देण्यात आल्या
सध्या रुग्ण बरे होण्याचा दर 98.10% ; मार्च 2020 पासूनचा उच्चांकी दर
गेल्या 24 तासात देशात 14,146 नव्या कोरोना बाधित रुग्णांची नोंद
भारताची सक्रीय रुग्णसंख्या  220 दिवसात सर्वात कमी
साप्ताहिक पॉझिटिव्हिटी दर  गेले 114 दिवस 3 % पेक्षा कमी
नवी दिल्ली, 17 ऑक्टोबर 2021
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासात कोविड प्रतिबंधक लसीच्या 41,20,772 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंध लसीच्या मात्रांच्या एकूण संख्येने 97.65 कोटी मात्रांचा  टप्पा पार केला आहे. देशभरात 96,46,485 सत्रांच्या आयोजनातून हे लसीकरण साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे.
|
|
HCWs
|
|
1st Dose
|
|
1,03,75,835
|
|
2nd Dose
|
|
90,75,869
|
|
FLWs
|
|
1st Dose
|
|
1,83,61,737
|
|
2nd Dose
|
|
1,55,14,198
|
|
Age Group 18-44 years
|
|
1st Dose
|
|
39,26,91,878
|
|
2nd Dose
|
|
11,02,63,827
|
|
Age Group 45-59 years
|
|
1st Dose
|
|
16,76,26,429
|
|
2nd Dose
|
|
8,58,84,392
|
|
Over 60 years
|
|
1st Dose
|
|
10,56,78,041
|
|
2nd Dose
|
|
6,11,17,334
|
|
Total
|
|
97,65,89,540
गेल्या 24 तासात 19,788 रुग्ण कोविड आजारातून बरे झाल्यामुळे देशात  आतापर्यंत कोविड -19 आजारातून पूर्णपणे बऱ्या झालेल्या रुग्णांची संख्या 3,34,19,749 झाली आहे.
परिणामी, सध्या भारतातील रोगमुक्ती दर 98.10 % आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकार यांच्या शाश्वत आणि सहयोगात्मक प्रयत्नांमुळे गेले सलग 112 दिवस नोंदल्या जाणाऱ्या नव्या कोविड बाधितांची संख्या 50,000 पेक्षा कमी असण्याचा कल कायम आहे.
गेल्या 24 तासात 14,146 नव्या कोविडग्रस्त रुग्णांची नोंद झाली. दररोज नवीन रुग्णसंख्या 229 दिवसांत सर्वात कमी असल्याचे नोंदविले गेले.
सक्रीय रुग्णसंख्या 2 लाखांच्या खाली आणि सध्या 1,95,846 इतकी आहे जी 220 दिवसांतील सर्वात कमी संख्या आहे. सक्रीय रुग्णसंख्या सध्या देशातील एकूण बाधित रुग्णसंख्येच्या 0.57 % इतकी आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे.
गेल्या 24 तासात देशात एकूण 11,00,123 चाचण्या करण्यात आल्या. देशात आतापर्यंत सुमारे 59.09 कोटी  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटिव्हिटी दर सध्या 1.42 % असून गेले 114 दिवस हा दर 3 % हून कमी राहिला आहे. तर दैनंदिन पॉझिटिव्हिटी दर आज 1.29 % आहे. दैनंदिन पॉझिटिव्हिटी दर गेले सलग 48 दिवस 3 % हून कमी आहे आणि आता गेले सलग 131 दिवस हा दर 5 % हून कमी राहिला आहे.
गृह आणि शहरी व्यवहार मंत्रालय
अमृत 2.0 अंतर्गत ‘इंडिया वॉटर पिच-पायलट-स्केल स्टार्ट-अप चॅलेंज’ चा हरदीप सिंह पुरी यांनी केला प्रारंभ
या स्पर्धेअंतर्गत गृहनिर्माण आणि शहरी व्यवहार मंत्रालय 100 स्टार्ट-अप्सची निवड करेल आणि त्यांना प्रत्येकी 20 लाख रुपये निधीचे पाठबळ प्रदान केला जाईल
केंद्रीय गृहनिर्माण आणि शहरी व्यवहार मंत्री, हरदीप सिंह पुरी यांनी त्यांच्या मंत्रालयाच्या ,नगरोत्थान आणि शहरी परिवर्तनसाठी अटल अभियान  2.0 अंतर्गत ‘इंडिया वॉटर पिच-पायलट-स्केल स्टार्ट-अप चॅलेंज’ म्हणजेच, जलविषयक समस्यांबाबत प्रायोगिक तत्वावर उपाययोजना सुचवणाऱ्या स्टार्ट अप कंपन्यांच्या स्पर्धेचा प्रारंभ केला. 1 ऑक्टोबर 2021 रोजी माननीय पंतप्रधानांच्या हस्ते अमृत 2.0 चा औपचारिक प्रारंभ केल्यानंतर, 5 ऑक्टोबर 2021 रोजी , लखनौ येथे हितसंबंधितांशी सल्लामसलत करण्यात आली. आणि 12 ऑक्टोबर 2021 रोजी या अभियानाला मंत्रिमंडळाची मान्यता मिळाली.
माननीय पंतप्रधानांच्या दृष्टीकोनाच्या अनुषंगाने, स्टार्टअप्सना ‘तंत्रज्ञान भागीदार’ म्हणून संलग्न करण्याच्या तंत्रज्ञान उप-अभियानाला मंत्रिमंडळाने अमृत 2.0 अंतर्गत मान्यता दिली आहे. शाश्वत आर्थिक विकासासाठी आणि रोजगाराच्या संधी निर्माण होण्याच्या दृष्टीने, नवकल्पना आणि संरेखन विकसित करून पाणी/वापरलेले-पाणी प्रक्रिया क्षेत्रातील स्टार्टअप्सना सक्षम करणे हा या अभियानाचा उद्देश आहे. या उपक्रमांतर्गत मंत्रालय 100 स्टार्ट-अप्सची निवड करेल आणि त्यांना 20 लाख रुपये पाठबळ तसेच मार्गदर्शनपर निधी म्हणून दिले जातील.
स्टार्टअप्स, तरुण नवोन्मेषी , उद्योग भागीदार, इनक्यूबेटर्स आणि राज्ये/शहरांना अशा प्रकारचा पहिला नेटवर्किंग मंच प्रदान करण्यासाठी, गृहनिर्माण आणि शहरी व्यवहार मंत्रालयाने आज इंडिया हॅबिटॅट सेंटर येथे ‘इंडिया वॉटर पिच-पायलट-स्केल स्टार्ट-अप कॉन्क्लेव्ह’ चे आयोजन केले होते.या परिषदेदरम्यान केंद्रीय गृहनिर्माण आणि शहरी व्यवहार मंत्र्यांनी माय जिओव्ही  मंचावर स्टार्टअप चॅलेंजचा प्रारंभ केला.
2.77 लाख कोटी रुपयांपेक्षा जास्त खर्चाची अमृत 2.0 ही परिवर्तनकारी आणि अनोखी योजना आहे, असे पुरी यांनी यावेळी बोलताना सांगितले. ही योजना देशातील जलसुरक्षा सुनिश्चित करेल, पाण्याचा वाहतूक खर्च कमी करेल, भूजल प्रदूषण कमी करेल आणि पाणी वापर क्षमता वाढवेल, असे ते म्हणाले. हे अभियान यशस्वी होण्यासाठी नाविन्यपूर्ण कल्पना, तंत्रज्ञान, नवी वितरण यंत्रणा इ.आणून स्टार्ट-अप्सना सार्थ भूमिका बजावावी लागेल असेही त्यांनी सांगितले.
संरक्षण मंत्रालय
जनतेच्या तक्रारींवर प्रभावी तोडगा काढण्यासाठी संरक्षण मंत्रालयाने आयआयटी कानपूर आणि प्रशासकीय सुधारणा व सार्वजनिक तक्रार विभागाशी केला त्रिपक्षीय करार
नवी दिल्ली, 4 ऑगस्ट 2020
संरक्षण मंत्रालय, प्रशासकीय सुधारणा व सार्वजनिक तक्रार विभाग आणि भारतीय तंत्रज्ञान संस्था, कानपूर यांच्यात त्रिपक्षीय करारावर स्वाक्षरी करण्यात आल्या. संरक्षणमंत्री राजनाथ सिंह आणि प्रशासकीय सुधारणा व सार्वजनिक तक्रार निवारण विभाग मंत्री  डॉ जितेंद्र सिंह यांच्या उपस्थितीत हा त्रिपक्षीय सामंजस्य करार झाला.
या सामंजस्य करारानुसार, संरक्षण मंत्रालयाशी संबंधित वेब आधारित केंद्रीकृत सार्वजनिक तक्रार निवारण व देखरेख प्रणाली  वर प्राप्त झालेल्या लोक तक्रारींचे शोध आणि विश्लेषण करण्यासाठी आयआयटी कानपूर कृत्रिम बुद्धिमत्ता  आणि मशीन लर्निंग  तंत्रज्ञानाचा वापर करणार आहे.
प्रशासकीय सुधारणा आणि सार्वजनिक तक्रार विभाग अर्थात डीएआरपीजी, लोकांच्या तक्रारी हाताळण्यासाठी भारत सरकारची नोडल एजन्सी आहे. सामंजस्य करारातील तरतुदींनुसार निर्णय घेण्यात आला आहे की डीआरपीजी संरक्षण मंत्रालयाशी संबंधित डेटा आयआयटी कानपूरकडे तक्रार निवारणासाठी उपलब्ध करुन देईल जेणेकरुन त्यांचे विस्तृत विश्लेषण करता येईल.
या प्रकल्पामुळे संरक्षण मंत्रालयाला तक्रारींचे कारण व त्याचे स्वरूप ओळखण्यास व आवश्यक तेथे व्यवस्थागत बदल आणि धोरणात्मक हस्तक्षेप करण्यात मदत होईल अशी अपेक्षा आहे.
M.Iyengar/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 223
पंतप्रधान कार्यालय
राजस्थानधील जोधपूर इथे झालेल्या गॅस सिलेंडरच्या स्फोटातल्या पीडितांना, पंतप्रधान राष्ट्रीय मदतनिधीतून सानुग्रह मदत देण्याची पंतप्रधान नरेंद्र मोदी यांची घोषणा
नवी दिल्ली, 16 डिसेंबर 2022
पंतप्रधान नरेंद्र मोदी यांनी राजस्थानधील जोधपूर इथे झालेल्या गॅस सिलेंडरच्या स्फोटातल्या पीडितांना पंतप्रधान राष्ट्रीय मदतनिधीतून सानुग्रह मदत जाहीर केली आहे. या भीषण दुर्घटनेत मृत्यूमुखी पडलेल्यांच्या निकटच्या वारसाला प्रत्येकी दोन लाख रुपये, तर या दुर्घटनेतील जखमींना प्रत्येकी 50 हजार रुपयांची आर्थिक मदत दिली जाईल अशी माहिती पंतप्रधान कार्यालयाने ट्विटरवरून दिली आहे.
पंतप्रधान कार्यालयाचा ट्विटर संदेश;
पंतप्रधान नरेंद्र मोदी यांनी राजस्थानमधील जोधपूर इथे झालेल्या भीषण गॅस सिलेंडर दुर्घटनेतील प्रत्येक मृताच्या निकटच्या वारसाला राष्ट्रीय मदतनिधीतून 2 लाख रुपयांची सानुग्रह मदत जाहीर केली आहे. या दुर्घटनेतील जखमींना प्रत्येकी 50 हजार रुपयांची मदत दिली जाणार आहे.
S.Kakade/T.Pawar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
आरबीआयच्या गव्हर्नरपदी शक्तिकांता दास यांची नियुक्ती
(नवी दिल्ली, 12 डिसेंबर 2018
केंद्र सरकारने भारतीय रिझर्व्ह बँक कायदा 1934 अन्वये मिळालेल्या अधिकारांचा वापर करत भारतीय प्रशासकीय सेवेतले निवृत्त अधिकारी आणि माजी महसूल सचिव शक्तिकांता दास यांची रिझर्व्ह बँकेचे गव्हर्नर म्हणून 3 वर्षांच्या कालावधीसाठी नियुक्ती केली आहे.
केंद्र सरकारने काल या संदर्भात अधिसूचना जारी केली.
N.Sapre/S.Kane/P.Kor
पंतप्रधान कार्यालय
पंतप्रधानांनी श्री गुरू नानक देवजींच्या प्रकाश पर्वानिमित्त जनतेना दिल्या शुभेच्छा
पंतप्रधान, श्री नरेंद्र मोदी यांनी श्री गुरु नानक देवजींच्या प्रकाश पर्वानिमित्त जनतेला शुभेच्छा दिल्या आहेत. श्री गुरू नानक देवजींच्या प्रकाश पर्वाच्या विशेष प्रसंगी, श्री मोदी यांनी त्यांच्या पवित्र विचारांचे आणि उदात्त आदर्शांचे स्मरण केले आहे.
आपल्या ट्विट संदेशात पंतप्रधान म्हणाले;
"श्री गुरू नानक देवजींच्या प्रकाश पर्वाच्या विशेष प्रसंगी, मी त्यांच्या पवित्र विचारांचे आणि उदात्त आदर्शांचे स्मरण करतो. एक न्यायी, दयाळू आणि सर्वसमावेशक समाजाची त्यांची दृष्टी आपल्याला प्रेरणा देते. श्री गुरु नानक देवजी यांनी इतरांची सेवा करण्यावर दिलेला भरही प्रेरक आहे."
राष्ट्रपती कार्यालय
रक्षाबंधनाच्या पूर्वसंध्येला राष्ट्रपतींनी देशातील जनतेला दिल्या शुभेच्छा
नवी दिल्ली, 2 ऑगस्ट 2020
राष्ट्रपती राम नाथ कोविंद यांनी रक्षाबंधनाच्या पूर्वसंध्येला आपल्या संदेशात म्हटले आहे: -
“रक्षाबंधनाच्या पवित्र प्रसंगी मी सर्व देशबांधवांना हार्दिक शुभेच्छा देतो.
राखी हा प्रेम. स्नेह आणि विश्वासाचा पवित्र धागा आहे जो बहिणी आपल्या भावाच्या मनगटांवर बांधतात. हा एक अनोखा उत्सव आहे जो महिलांच्या हिताचे रक्षण करण्याच्या आणि त्यांच्या कल्याणासाठी काम करण्याची आपली इच्छाशक्ती अधिक मजबूत करतो.
या दिवशी आपण सर्वांनी महिलांच्या सन्मान आणि प्रतिष्ठेसाठी प्रयत्नशील राहण्याचा संकल्प करूया जेणेकरून त्या देश आणि समाजासाठी आपले सर्वोत्तम योगदान देऊ शकतील. ”
राष्ट्रपतींचा संदेश हिंदीमध्ये वाचण्यासाठी येथे क्लिक कराB.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90